# L'Agruèra

L'Agruèra(Lagruère en francés) es una comuna agenesa de Gasconha situada dens lo departament d'Òut e Garona e la region de Navèra Aquitània, ancianament d'Aquitània.

## Geografia
### Perimètre deu territòri

Comunas confrontantas de L'Agruèra :
| Cenestís delà Garòna | | Haulhet delà Garòna |
| Lo Mas d'Agenés | | Tonens |
| | Calònjas | Vilaton |

## Toponimia

Las fòrmas ancianas son : Grueria (parrochia de ~), au sègle XIII, Gruera (parrochia Sancti Anhiani de la ~), au sègle XIII, Grueria (de ~), en 1289, Grueria (in locis nostris de ~), en 1291, Gruerie (bastide ~), en 1293, Grueira (locus rupparii seu locus de ~), en 1309, Laginera (capella de ~), en 1326, Lagruera, Grueira, en 1305. La prononciacion es [lagry'ɛrə]. Dauzat explica lo nom per lo latin grus, « grua », demb lo sufixe [eretèr de] -etum. Lo sens seré de « lòc frequentat per las gruas ». Mès lo sufixe -etum dona -et, pas -èra, çò que constata Bénédicte Boyrie-Fénié. Negre, citat per B. Boyrie-Fénié, part deu mot gruère deu diccionari Palai, « granalha, grans menuts, tròçs fins », çò que designaré un terrenh gravelós, gravierut. Mès B. Boyrie-Fénié explica qu'aqueth tèrme es pas utilizat per parlar d'un sòu. Agruèra seré puslèu un derivat d'agreu (deu latin acrifolium, mot gascon e provençau, lengadocian grifol, grefol, auvernhàs grifòl, lemosin agrafuelh, e autas varietats), demb lo sufixe latin -aria > -èra, -èira. Lo nom ven donc de l'agreuèra > l'agruèra, e lo sens seré d'un lòc ont i avèva d'agreu. Las fòrmas Grueira o benlèu las latinizacions Grueria representan lo nom demb la varianta majoritària -èira deu sufixe -aria au nòrd-oèst deu gascon.
* La Marca (anciana parròpia situada a l'èst de la comuna) deu s'explicar com son omonime medoquin, per un mot germanic, *marka, « frontèira »$^,$, demb una motivacion concreta que seré mauagit de precisar : es pas un limit de pòble antic, benlèu entre duas senhorias.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| mai de 2020 | 2026 | Jacques Verdelet | | |
| 2014 | 2020 | Guy Pereuil | PCF | |
| març de 2008 | 2014 | Patricia Richon | | Secretària d'ostau comunau |
| 1978 | 2008 | Michel Fourcaud | aparentat PCF | emplegat SEITA retirat |
| | 1978 | | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra deu canton deu Mas d'Agenés; es adara deu canton de las Seuvas/Ahorèsts /deus Bòscs de Gasconha.

## Demografia

modificar « persona »  v · d · m 
Evolucion demografica Populacion comunala actuala (2013): 382, totala: 388 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 210 | 1 132 | 1 243 | 1 241 | 1 279 | 1 217 | 1 250 | 1 181 | 1 154 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 092 | 1 050 | 896 | 825 | 749 | 781 | 787 | 728 | 679 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 614 | 627 | 598 | 528 | 502 | 467 | 497 | 479 | 479 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 439 | 434 | 379 | 362 | 347 | 318 | 323 | 324 | 323 334 |
| 2009 | 2010 |
| 324 335 | 341 346 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 329 abitants e la densitat èra de 33,37 ab/km².

## Véser tanben

* Comunas d'Òut e Garona

## Nòtas

* 1 2 3 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 145-146
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 334
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 380
* ↑ Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 178
* ↑ https://www.sudouest.fr/2020/05/24/lot-et-garonne-decouvrez-les-maires-nouvellement-elus-7508238-3603.php
* Portau de Gasconha